Käyttäjätuotanto

Käyttäjätuotanto () on Web 2.0 -ympäristössä tapahtuva yhteisöllinen tapa jalostaa tietoa. Termin on esitellyt australialainen Axel Bruns kirjassaan Blogs, Wikipedia, Second Life, and Beyond from Production to Produsage, joka on julkaistu alkuvuodesta 2008. Käyttäjätuotannon syöte on sisältö ja sen tulos on jalostunut sisältö.Bruns 2008, s. 21 Käyttäjätuotanto-termi on lähes synonyymi termille joukkouttaminen (), joka tarkoittaa yrityksen tehtävien ulkoistamista asiakkaiden suoritettavaksi niin, että molemmat saavat lisäarvoa.Salmenkivi, S. & Nyman, N. 2007, s. 244 
pienoiskuva|Käyttäjätuotanto-termin esiin tuonut Axel Bruns.
Kuvaus
Käyttäjätuotanto perustuu ajatukseen kollektiivisesta älykkyydestä (). Kollektiivinen älykkyys on suuren yhteisön jäsenten yhdessä muodostama tietämysvarasto. Yksittäisen kollektiivin jäsenen tiedonmuru on lähes merkityksetön, mutta kun riittävän suuri määrä "hyönteismieliä" ("pesämieliä") () toimii yhdessä ja yhdistää tiedonmurut, tulokset voivat olla merkittäviä. Käyttäjätuotanto on sitä tehokkaampaa, mitä suurempi on siihen osallistuvien aktiivisten käyttäjätuottajien lukumäärä.Bruns 2008, s. 15–19Salmenkivi & Nyman 2007, s. 94–97

Perinteinen teollisuustuotanto ei ole osallistuttanut kuluttajaa tuotteiden suunnitteluun, vaan kuluttajan rooli on "kuluttaa" teollisesti tuotettua fyysistä esinettä. Internetin käyttö muutti kuluttajan roolin käyttäjäksi, jolloin tuotteen valinnan suhteen syntyi valinnanvapaus, ja rooli ei ollut enää aikaisemman tavoin täysin passiivinen. Web 2.0 -toiminta-alusta mahdollisti internetkäyttäjän aktiivisen roolin sisällön jalostajana. Käyttäjätuotanto voi tapahtua liikevoittoa tavoittelevassa organisaatiossa tai liikevoittoa tavoittelemattomassa organisaatiossa. Molemmissa tapauksissa käyttäjätuottajan on koettava saavansa henkilökohtaista hyötyä osallisuudestaan.Bruns 2008, 9–23

Käyttäjätuotanto noudattaa käyttäjätuotanto-etikettiä, joka on netiketin muunnos. Käyttäjätuontantoetiketin tarkoituksena on säilyttää yhteisöllisyys. Tässä suhteessa käyttäjätuotanto ei eroa perinteisestä kasvokkais tehtävästä ryhmätyöstä. Käyttäjätuotantoon osallistuvan on tunnettava käyttämänsä alustan toimintatavat.

Käyttäjätuotannon menetelmiä voidaan käyttää yhtenä työvälineenä ja -tapana perinteisissä organisaatioissa tavanomaisten tietoperustaisten toimintaprosessien tehostajana. Sen periaatteet noudattavat ohjelmistotekniikassa käytettäviä ketteriä menetelmiä. Viestintä ja tiedonvaihto ovat välitöntä ja nopeaa toimintaa, ja kaikki ovat yhteisössä tasavertaisia.
Käyttäjätuotannon suurin ongelma on internetkäyttäjien jääminen passiivisiksi. On esitetty tilastoja, että käyttäjätuotantoympäristöissä toimivista yksi prosentti jalostaa sisältöä, yhdeksän prosenttia kommentoi sisältöä ja 90 prosenttia on sisällön kuluttajia.Kangas, Toivonen & Bäck 2007, s. 36 Lähes yhtä suuri ongelma käyttäjätuotannon kannalta on tekijänoikeuksien tiukka soveltaminen.Bruns 2007, s. 4–5 Myös asiantuntijoiden osallistumattomuutta pidetään käyttäjätuotannon ongelmana. 

Katso myös
Yhteiskehittäminen
Engagement-markkinointi
Sosiaalinen media
Tekijänoikeus
Joukkouttaminen
Web 2.0

Lähteet
 Bruns, Axel. 2008. Blogs, Wikipedia, Second Life, and Beyond from Production to Produsage. The United States of America: Peter Lang Publishing, Inc.  (nidottu) ja  (sidottu).
 Kangas, Petteri, Toivonen, Santtu ja Back, Asta (toim.). 2007. "Ads by Google and other social media business models. Helsinki: VTT Technical Research Centre of Finland.  (sid.); ISSN 1235-0605 (nid.);  (URL: http://www.vtt.fi/publications/index.jsp) ja ISSN 1455-0865 (URL: http://www.vtt.fi/publications/index.jsp).
 Salmenkivi, Sami & Nyman, Niko. 2007. Yhteisöllinen media ja muuttuva markkinointi 2.0. Helsinki:Talemtum. .

Viitteet

Aiheesta muualla
 Produsage.org

Luokka:World Wide Web